**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL AB „KLAIPĖDOS VANDUO“ PERSKAIČIUOTŲ GERIAMOJO VANDENS TIEKIMO, NUOTEKŲ TVARKYMO, PAVIRŠINIŲ NUOTEKŲ TVARKYMO BEI ATSISKAITOMŲJŲ APSKAITOS PRIETAISŲ PRIEŽIŪROS IR VARTOTOJŲ APTARNAVIMO PASLAUGŲ KAINŲ NUSTATYMO**

2018 m. lapkričio 12 d. Nr. T1-269

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 30 punktu, 16 straipsnio 2 dalies 37 punktu, Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 6 ir 7 punktais, 34 straipsnio 2, 12 ir 13 dalimis, Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodika, patvirtinta Valstybinės kainų ir energetikos kontrolės komisijos 2006 m. gruodžio 21 d. nutarimu Nr. O3-92 „Dėl Geriamojo vandens tiekimo ir nuotekų tvarkymo paslaugų kainų nustatymo metodikos“, ir atsižvelgdama į Valstybinės kainų ir energetikos kontrolės komisijos 2018 m. spalio 15 d. nutarimą Nr. O3E-317 „Dėl akcinės bendrovės „Klaipėdos vanduo“ perskaičiuotų geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų derinimo“, Klaipėdos miesto savivaldybės taryba nusprendžia:

1. Nustatyti AB „Klaipėdos vanduo“ perskaičiuotas geriamojo vandens tiekimo ir nuotekų tvarkymo, paviršinių nuotekų tvarkymo paslaugų bei atsiskaitomųjų apskaitos prietaisų priežiūros ir vartotojų aptarnavimo paslaugos bazines kainas (be pridėtinės vertės mokesčio):

1.1. geriamojo vandens tiekimo ir nuotekų tvarkymo paslaugų perskaičiuotą bazinę kainą vartotojams, perkantiems geriamojo vandens tiekimo ir nuotekų tvarkymo paslaugas bute, – 1,38 Eur/m3, iš šio skaičiaus:

1.1.1. geriamojo vandens tiekimo – 0,74 Eur/m3;

1.1.2. nuotekų tvarkymo – 0,64 Eur/m3, iš šio skaičiaus:

1.1.2.1. nuotekų surinkimo – 0,34 Eur/m3;

1.1.2.2. nuotekų valymo – 0,15 Eur/m3;

1.1.2.3. nuotekų dumblo tvarkymo – 0,15 Eur/m3;

1.2. geriamojo vandens tiekimo ir nuotekų tvarkymo paslaugų perskaičiuotą bazinę kainą vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose, – 1,3 Eur/m3, iš šio skaičiaus:

1.2.1. geriamojo vandens tiekimo – 0,7 Eur/m3;

1.2.2. nuotekų tvarkymo – 0,60 Eur/m3, iš šio skaičiaus:

1.2.2.1. nuotekų surinkimo – 0,32 Eur/m3;

1.2.2.2. nuotekų valymo – 0,14 Eur/m3;

1.2.2.3. nuotekų dumblo tvarkymo – 0,14 Eur/m3;

1.3. geriamojo vandens tiekimo ir nuotekų tvarkymo paslaugų perskaičiuotą bazinę kainą abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams, – 1,38 Eur/m3, iš šio skaičiaus:

1.3.1. geriamojo vandens tiekimo – 0,79 Eur/m3;

1.3.2. nuotekų tvarkymo – 0,59 Eur/m3, iš šio skaičiaus:

1.3.2.1. nuotekų surinkimo – 0,32 Eur/m3;

1.3.2.2. nuotekų valymo – 0,13 Eur/m3;

1.3.2.3. nuotekų dumblo tvarkymo – 0,14 Eur/m3;

1.4. geriamojo vandens tiekimo ir nuotekų tvarkymo paslaugų perskaičiuotą bazinę kainą abonentams, perkantiems geriamąjį vandenį, skirtą patalpoms šildyti, ir tiekiamą vartotojams ir abonentams, bei geriamąjį vandenį, skirtą karštam vandeniui ruošti, ir tiekiamą vartotojams, ir vartotojų kategorijai, perkančiai paslaugas daugiabučių gyvenamųjų namų įvade, – 1,29 Eur/m3, iš šio skaičiaus:

1.4.1. geriamojo vandens tiekimo – 0,70 Eur/m3;

1.4.2. nuotekų tvarkymo – 0,59 Eur/m3, iš šio skaičiaus:

1.4.2.1. nuotekų surinkimo – 0,32 Eur/m3;

1.4.2.2. nuotekų valymo – 0,13 Eur/m3;

1.4.2.3. nuotekų dumblo tvarkymo – 0,14 Eur/m3;

1.5. atsiskaitomųjų apskaitos prietaisų priežiūros ir vartotojų aptarnavimo paslaugos perskaičiuotą bazinę kainą vartotojams, perkantiems geriamojo vandens tiekimo ir nuotekų tvarkymo paslaugas bute:

1.5.1. kai įrengtas atsiskaitomasis apskaitos prietaisas, – 1,26 Eur butui per mėn.;

1.5.2. kai dėl techninių ar kitų priežasčių nėra galimybės įrengti atsiskaitomojo apskaitos   
prietaiso, – 0,69 Eur butui per mėn.;

1.6. atsiskaitomųjų apskaitos prietaisų priežiūros ir vartotojų aptarnavimo paslaugos perskaičiuotą bazinę kainą vartotojams, perkantiems geriamojo vandens tiekimo ir nuotekų tvarkymo paslaugas daugiabučio gyvenamojo namo įvade, – 4,14 Eur namui per mėn.;

1.7. atsiskaitomųjų apskaitos prietaisų priežiūros ir vartotojų aptarnavimo paslaugos perskaičiuotą bazinę kainą vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose:

1.7.1. kai įrengtas atsiskaitomasis apskaitos prietaisas, – 1,63 Eur apskaitos prietaisui per mėn.;

1.7.2. kai dėl techninių ar kitų priežasčių nėra galimybės įrengti atsiskaitomojo apskaitos prietaiso, – 0,90 Eur namui per mėn.;

1.8. vidutinę atsiskaitomųjų apskaitos prietaisų priežiūros ir vartotojų aptarnavimo paslaugos perskaičiuotą bazinę kainą abonentams, perkantiems geriamojo vandens tiekimo ir nuotekų tvarkymo paslaugas, – 5,17 Eur apskaitos prietaisui per mėn., ją diferencijuojant pagal įrengtų apskaitos prietaisų diametrus ir tipus;

1.9. nuotekų transportavimo asenizacijos transporto priemonėmis paslaugos perskaičiuotą bazinę kainą – 6,38 Eur/m3;

1.10. paviršinių nuotekų tvarkymo paslaugų perskaičiuotą bazinę kainą abonentams, perkantiems paviršinių nuotekų tvarkymo paslaugas, – 0,11 Eur/m3.

2. Nustatyti, kad šio sprendimo 1 punkte nurodytos perskaičiuotos geriamojo vandens tiekimo ir nuotekų tvarkymo, paviršinių nuotekų tvarkymo paslaugų bei atsiskaitomųjų apskaitos prietaisų priežiūros ir vartotojų aptarnavimo paslaugos bazinės kainos galioja 12 mėnesių nuo šių kainų įsigaliojimo dienos.

3. Nustatyti, kad šis sprendimas įsigalioja ir kainos taikomos vadovaujantis Geriamojo vandens tiekimo ir nuotekų tvarkymo įstatymo 34 straipsnio 23 dalimi.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Butų ir energetikos poskyrio vyriausiasis specialistas

Skirmantas Adašiūnas, tel. 39 60 82

2018-10-31